|  |
| --- |
| HerbasPLUNGĖS RAJONO SAVIVALDYBĖS ADMINISTRACIJOS**DIREKTORIUS** |
| **ĮSAKYMAS** |
| **DĖL VIETOVĖS LYGMENS TERITORIJŲ PLANAVIMO DOKUMENTO KOREGAVIMO PRADŽIOS IR TIKSLŲ**  |
| 2025 m. liepos d. Nr. DE-  |
| Plungė |

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi, 28 straipsnio 2 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 249 ir 312 punktais, Plungės rajono savivaldybės mero 2024 m. sausio 8 d. potvarkiu Nr. PE-10 „Dėl įgaliojimų suteikimo“ ir Plungės rajono savivaldybės administracijos direktoriaus 2025 m. liepos 16 d. įsakymu Nr. DE-315 „Dėl pritarimo iniciatyvai pradėti rengti vietovės lygmens teritorijų planavimo dokumento koregavimą“:

1. N u s t a t a u, kad pradedamas rengti vietovės lygmens teritorijų planavimo dokumento – žemės sklypų (kadastrinis Nr. 6810/0003:269, Nr. 6810/0003:273), esančių Plungės r. sav., Babrungėnų k., detaliojo plano, patvirtinto Plungės rajono savivaldybės tarybos 2010 m. kovo 25 d. sprendimu Nr. T1-59 „Dėl detaliųjų planų tvirtinimo“, 3 punktu – koregavimas. Detaliojo plano koregavimo tikslas: žemės sklypo Malūno g. 11 (kadastrinis Nr. 6810/0003:269), Babrungėnų k., Plungės r., privalomųjų teritorijos naudojimo reglamentų koregavimas neprieštaraujant įstatymų ir kitų teisės aktų reikalavimams bei Teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams.
2. Į p a r e i g o j u Architektūros ir teritorijų planavimo skyrių parengti planavimo darbų programą ir šį įsakymą paskelbti Plungės rajono savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis įsakymas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio įsakymo paskelbimo dienos.

Administracijos direktorius Dalius Pečiulis